open-index/open-wikipedia-markdown huggingface dataset:
Alcrique

O **alcrique** (*Scomberesox saurus* Walbaum 1792) é un peixe mariño da familia dos *Scomberesocidae*, de corpo longo e estreito e cunhas mandíbulas aguzadas. Pode confundirse coa agulla (*Belone belone*), moi similar pero máis grande. No Dicionario da RAG dáselle tamén o nome de **alpabarda**, **chandarme**, **pataguillón** ou **rato** .

Ríos Panisse (1977) recolleu para esta especie os nomes comúns de *alcrique* (e *alcrico*) en 13 dos 56 portos galegos nos que fixo a enquisa, *alpabarda* en 11 portos, e *chandarme* (ou *chindarme*, *xandarme* e *xendarme*) en 15 portos; tamén recolleu outros nomes máis localizados, como *crisna*, *croque*, *pataghillón/pataghullón* e mais *sardiña de pico*. Para os exemplares pequenos, *corcito*, nome que comparte coa agulla cando é pequena.

## Descrición 
É un peixe de corpo longo e delgado, comprimido, de cor gris azulada polo lombo e branca verdosa polo lombo. O tamaño medio rolda os 30–35&nbsp;cm, mais capturáronse exemplares de 50&nbsp;cm. As aletas dorsal e anal, únicas, están moi atrasadas, coma na agulla, pero cunha serie de 5-7 pínnulas entre elas e a aleta caudal, das que carece a agulla.

As mandíbulas son aguzadas, sendo a inferior maior cá superior.

## Hábitat e distribución 
Vive en augas pouco profundas, con máximos de 30 metros, e é de distribución subtropical, entre os 66º N e 22 ºS, nas costas europea e americana do océano Atlántico, incluído tamén o Mediterráneo. É unha especie altamente migratioria e gregaria.

Aliméntase de zooplancto e larvas de peixes, ocasionalmente peixes pequenos. É predado por atúns, bacallaus, abadexos e golfiños ou toniñas.

## Aproveitamento 
Captúrase con artes de cerco, a finais de verán e principios do outono. Ten pouco aprecio para o consumo en fresco, polo que o seu destino principal é a conserva.

## Notas 
## Véxase tamén 
### Bibliografía 
* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. Anejo 7 de *Verba*, 1977.

### Ligazóns externas 
* Ficha en FishBase.org
* Artigo de Carlos Lixó que recolle máis denominacións.
Virxilio da Silva

**Virxilio da Silva**, nado en Portonovo o 26 de xuño de 1984, é un guitarrista de jazz galego.

## Traxectoria
Tras formarse no conservatorio estudou jazz no Seminario Permanente de Jazz de Pontevedra obtén a licenciatura en jazz na ESMAE do Porto. Toca co seu Quinteto e co *SOS trio* ademais de acompañar a numerosos músicos (Abe Rábade, Paco Charlín).
## Discografía
### Como líder
**Odysseia*. (2010) Con Walter Smith III (saxo tenor), Xan Campos (fender rhodes) Derek Nievergelt (contrabaixo) e Marcus Gilmore (batería).
*SOS Trio: 106 Underground St. con José Carlos Ferro no contrabaixo e Max Gómezna batería.

## Notas
La Aurora del Miño

***La Aurora del Miño*** foi un periódico semanal editado en Lugo en 1857. É considerado o primeiro xornal informativo de Lugo.

## Historia 
Subtitulado *Periódico de intereses morales y materiales*, o primeiro número apareceu o 15 de maio de 1857. Fundado por Manuel Soto Freire, e tiña como redactores a Antonio Castro Martínez e aos directores. Colaboraron nel José María Castro Bolaño, José López de la Vega, Luciano Sánchez Gil, José Rodríguez e Román García Blanes. e co fomento da agricultura. Incluía poemas, artigos científicos, correspondencia, crónicas, un boletín relixioso e variedades. 

Por mor de discrepancias entre os directores e coa marcha en xullo de Dimas Corral, marcharon con el, tamén os redactores, polo que, dende esa data, a publicación foi responsabilidade dunha única persoa, Teolindo Romero, quen aguantou con dificultades uns meses. Desapareceu o 24 de novembro de 1857 co número 32.

## Notas 
## Véxase tamén 
### Bibliografía 
* 
* 
* 
* 
* 

### Outros artigos 
* Lista de publicacións impresas da provincia de Lugo
### Ligazóns externas
Cuvier

**Cuvier** pode referirse a:

## Topónimos 
* **Cuvier**, comuna do departamento francés do Jura;
* **Cabo Cuvier**, cabo de Australia;
* **Illa Cuvier**, illa de Nova Zelandia;
* **Cuvier**, nome dun cráter da Lúa;

## Antropónimos 
* **Frédéric Cuvier**, zoólogo e paleontólogo francés (1773-1838);
* **Georges Cuvier**, zoólogo e paleontólogo francés, irmán do anterior (1769-1832);

## Zooloxía 
Varios animais levan o nome do zoólogo Frédéric Cuvier:
* Zifio de Cuvier
* Caimán de Cuvier
* Falcón de Cuvier
* Gacela de Cuvier
* Talégalo de Cuvier
Montbéliard

**Montbéliard** é un concello francés (*commune*) que forma parte da metrópole Rhin-Ródano. Está situado no departamento de Doubs, na  rexión do Franco-Condado.

O antigo nome xermánico de Montbéliard foi *Mömpelgard*. De 1042 a 1793, a cidade formou parte do Sacro Imperio Romano Xermánico e formou o núcleo do condado de Montbéliard, e despois do principado de Montbéliard (*Grafschaft Mömpelgard*) fundado polo emperador Conrado II o Sálico. No século XVI, Montbéliard adhírese á Reforma protestante ao exemplo da República de Mulhouse e das cidades suízas.

O principado foi anexionado por Francia nos tempos da Revolución francesa, en 1793. Montbéliard cambiou entón varias veces de departamento. A cidade formou parte, en principio, do Haute-Saône, e despois, en 1797, do departamento do Mont-Terrible antes de volver a Alsacia en 1800 pola súa integración no departamento do Haut-Rhin. As perdas territoriais de 1815 levaron á súa integración definitiva no departamento de Doubs en 1816.

Montbéliard é o centro dunha aglomeración de 119.059 habitantes e forma con Belfort a máis grande área urbana da rexión, con 285.026 habitantes.
Rublo de Transnistria

O **rublo** é a moeda oficial de Transnistria. Divídese en 100 kopeks. Dado que Transnistria é un estado non recoñecido internacionalmente, a súa moeda non ten código ISO 4217. Porén, de xeito non oficial, algunhas organizacións empregan **PRB** como ISO 4217.

Anteriormente, os habitantes de Transnistria chamaban á súa moeda *suvoriki* (суворики), xa que en tódolos rublos dos anos 1993 - 94 estaba representado Aleksandr Suvórov.

## Historia 
O proceso de transición cara a súa propia moeda foi moi complicado. Ao principio como moeda legal empregábanse os billetes da Unión Soviética e a Federación Rusa dos anos 1961 a 1992 cun selo especial en forma dun retrato de Aleksandr Suvórov.

O 17 de agosto de 1994 foron introducidos na circulación os primeiros rublos de Transnistria.

O 18 de novembro do 2005, na cidade de Tiráspol foi inaugurada a Casa de Moeda de Transnistria. Ata daquela as moedas e billetes cuñábanse e imprimíanse no estranxeiro.

### O primeiro rublo (1994) 
O Trans-Dniester Republican Bank (Banco Republicano de Transnistria, Приднестровский Республиканский Банк, Pridniestrovski Respublikanski Bank) introduciu o primeiro rublo en 1994. Esta moeda consistía en antigos billetes soviéticos e rusos datados entre 1961 e 1992 cun selo especial adherido. Estes billetes foron substituídos por billetes rusos á par.

### O segundo rublo (1994-2000) 
Ao principio substituíronse os primeiros rublos de 1994 cunha taxa de troco de 1 novo rublo = 1.000 rublos antigos. A moeda compúñase nada máis que de billetes debido á alta inflación, facendo que fora preciso estampar denominacións maiores nas denominacións en curso. Aínda que se imprimiron en 1994, algúns billetes (de 50 a 5.000 rublos) imprimíronse en 1993.

### O terceiro rublo (a partir de 2000) 
No 2000 introduciuse un novo rublo cunha taxa de troco de 1 novo rublo = 1.000.000 rublos antigos. Esta moeda xa incluía, tanto pezas metálicas como billetes.

## Moedas 
As moedas cuñadas son de denominacións de 1, 5, 10, 25 e 50 kopeks. A moeda dun kopek deixou de circular o 1 de xaneiro do 2009.

## Billetes 
### Series de 1994 

### Series de 2000 

### Series de 2007 

## Notas 
## Véxase tamén 
### Outros artigos 
* Leu moldovo

### Ligazóns externas 
* Billetes e moedas de Transnistria
* Banco Republicano de Transnistria
Agnusdéi

O **agnusdéi** (do latín Agnus Dei, "Cordeiro de Deus") era o nome que se lle daba a unha moeda castelá de billón con mestura de prata que fixo labrar o rei Xoán I de Castela (1379-1390).

Tiña no anverso a inicial do nome do príncipe e a lenda "Agnus Dei Qui Tolis" e no reverso o cordeiro de San Xoán o Bautista e a lenda *Pecata Mundi miser*. Valía un marabedí, é dicir, nove diñeiros, aínda cando non pesaba senón tres. Mais o seu valor baixouse en 1837 a seis diñeiros. A lei e o peso dela variaron segundo os tempos compoñendo xa un real de prata, xa cinco destas moedas, xa dez, xa dezasete.

## Notas
Auga pesada

Denomínase **auga pesada** a unha molécula de composición química equivalente á auga, na que os átomos de hidróxeno son substituídos por deuterio, un isótopo pesado do hidróxeno.

A fórmula química da auga deuterada, óxido de deuterio ou auga pesada é: D2O ou 2H2O. A fórmula química da auga triciada, auga de tricio ou auga superpesada é: T2O ou 3H2O. Esta forma é radioactiva. Ademais hai outras variedades isotópicas coma a auga semipesada con fórmula química HDO, DHO ou 1H2HO, e unha forma sen nome que corresponde a unha auga *semisuperpesada*, ás veces chamada auga tritiada, con fórmula química HTO, THO ou 1H3HO. Esta forma tamén é radioactiva. Tamén é de suma utilidade para detectores de neutrinos coma o *kamiokande*.

## Propiedades
A diferenza nos elemento do núcleo modifica algunhas das súas propiedades físicas, tales como a densidade ou o punto de vaporización. A auga pesada atópase presente, en pequenas cantidades, mesturada coa auga normal, e pode ser separada desta por destilación fraccionada. Tamén se pode separar por absorción con amoníaco que conteña deuterio.

       

## Moderador na fisión nuclear
A principal aplicación tecnolóxica da auga pesada foi de moderador nos procesos de fisión nuclear, polo que se converteu nunha substancia estratéxica durante o desenvolvemento dos primeiros reactores nucleares.

Durante a segunda Guerra Mundial, os aliados emprenderon  un conxunto de accións directas para impedir o acceso dos nazis á auga pesada (*Batalla da auga pesada*). Hoxe perdeu parte da súa importancia, ó utilizarse tamén como moderadores nas centrais nucleares outros materiais coma a auga normal ou o grafito.

## Consideración médicas
A auga pesada non está considerada como tóxica. Porén, algunhas reacción metabólicas precisan de auga clásica, é por isto que o consumo exclusivo de auga pesada pode ser considerado como perigoso para a saúde.

O principal efecto so seu consumo é reducir o número de mitoses, causando a progresiva degradación dos tecidos que precisan dunha rápida rexeneración. Despois de varios días da inxesta de auga pesada unicamente, os fluídos corporais conteñen ó redor do 50% de auga pesada. Neste intre os síntomas comezan a aparecer, pola redución das divisións celulares, principalmente nas células con renovamento rápido, como poden ser os cabelos ou as paredes do estómago.

## Véxase tamén
### Outros artigos
*Reactor nuclear
*Tricio
*Deuterio
Amadeo Cobas

**Amadeo López Cobas**, nado en Noia o 28 de xullo de 1966, é un escritor galego.

## Traxectoria 
Reside en Zaragoza desde hai algúns anos. Cursou estudos de Dereito na Universidade de Santiago de Compostela. É colaborador dos suplementos de crítica literaria dos xornais *Heraldo de Aragón* (*Artes y Letras*) e *Diario de Teruel* (*El Parnaso*). É tamén responsable da Sección de Cultura do Centro Galego de Zaragoza.

## Obra en galego 
### Narrativa 
* *Contos de viaxe*, 2002, Toxosoutos.
* *A cacería*, 2016, Xerais.

### Literatura infanto-xuvenil 
* *As pantasmas sodes do que non hai*, 2008, Sotelo Blanco.

### Obras colectivas 
* *Alma de beiramar*, 2003, Asociación de Escritores en Lingua Galega.

## Obra en castelán 
### Literatura infanto-xuvenil 
* *Un amigo en el Galacho*, 2001.

## Véxase tamén 
### Ligazóns externas 
* Ficha do autor na Biblioteca Virtual Galega
Giorgos Seferis

**Geórgios Stylianou Seferiadis**, coñecido como **Giorgos Seferis** (en grego: Γιώργος Σεφέρης), nado en Esmirna o 13 de marzo de 1900 e finado en Atenas o 20 de setembro de 1971, foi un escritor grego gañador do Premio Nobel de Literatura en 1963.

## Traxectoria 
En 1931 deuse a coñecer cun libro de poemas *Strofi*, influído polo simbolismo e o hermetismo. Foi cónsul de Londres e publicou *Mithistórima* (1935), *Diario de abordo* (I-II e o III, dedicado á illa de Chipre) e, postumamente, *Diario* (1975-1978).
miniatura
## Obra 
Escribiu en dimotikí glosa -a lingua do pobo-, lingua grega que seguiu a súa evolución e que presentaba modificacións notables respecto da lingua oficial, imposta polo Estado, chamada kazarévusa. Intentou combinar as súas propias experiencias coa historia e a mitoloxía. Unha das súas principais fontes de inspiración foi a Odisea de Homero, en particular, para mostrar como a personalidade humana non cambiou a través dos séculos.

### Poesía 
* *I Strofi* (H Στροφή), 1931
* *I Sterna* (H Στέρνα), 1932
* *Mythistórima* (Μυθιστόρημα), 1935, serie de poemas baseados na *Odisea*
* *Ghimnopedhia*, 1935
* *Tetrádhio Yimnasmáton* (Τετράδιο Γυμνασμάτων), 1940.
* *Imerologuio Katastrómatos* I, II e III (Ημερολόγιο καταστρώματος Α΄, Β΄, Γ΄), 1940, 1944, 1955, diarios
* *Kijli* (Κίχλη), 1947
* *O rei de Asine*, 1948
* *Poiímata*, 1924-46, 1950
* *Poems*, 1960
* *Tría kryfá poiímata* (Τρία κρυφά ποιήματα), 1966 (*Tres poemas secretos*)
* *Delphi*, 1963

### Prosa 
* *Ensaios* (Δοκιμές), 3 vols.
* *Seis noites na Acrópole*.
* *Días* (diarios dun poeta), 1945, 1951, 1974, 7 vols.

## Véxase tamén 
### Bibliografía 
*
Fishbone

**Fishbone** é unha banda estadounidense de rock alternativo formada nos Ánxeles no ano 1979. O grupo toca unha fusión de ska, punk rock, funk e outros estilos musicais.

Fishbone está formado por John Norwood Fisher (baixo, voces), o seu irmán Phillip "Fish" Fisher (batería), Angelo Moore (voces, saxofóns e theremin), Kendall Jones (guitarra), "Dirty" Walter A. Kibby II (voces, trompeta) e Christopher Dowd (teclados, trombón, voces).

## Discografía 
### Álbums 
## Véxase tamén 
### Ligazóns externas 
* Páxina oficial
Velvet Revolver

**Velvet Revolver** é un supergrupo estadounidense de hard rock procedente de Rancho Santa Margarita (California) e formado no ano 2002. Está composto polos antigos membros de Guns N' Roses Slash, Duff McKagan e Matt Sorum, xunto con Dave Kushner, antigo compoñente de Wasted Youth. O vocalista de Stone Temple Pilots Scott Weiland foi o cantante de Velvet Revolver dende a súa formación ata o ano 2008. No ano 2004 o grupo acadou éxito comercial coa súa estrea *Contraband*. A pesar das boas recensións, algúns críticos describiron inicialmente a Velvet Revolver como unha combinación entre Stone Temple Pilots e Guns N' Roses, criticándoos por unha "desconexión" entre Weiland e o resto da banda.

O grupo editou *Libertad* no ano 2007, iniciando unha xira con Alice in Chains. No mes de abril de 2008 Weiland deixou Velvet Revolver e reuniuse con Stone Temple Pilots. A banda entrou entón en hiato indefinido. No mes de novembro dese ano foi liberada do seu selo RCA Records a petición súa, para poder elixir con liberdade os seus pasos despois da marcha de Weiland.

A edición do álbum de estrea en solitario de Slash e o ingreso de Duff McKagan en Jane's Addiction puxo o futuro de Velvet Revolver en dúbida. Porén, McKagan deixou Jane's Addiction poucos meses despois de unirse. A pesar de estar en hiato, Velvet Revolver compuxo novos temas e planea facer unha audición para atopar vocalista e reunirse novamente en 2011.

## Discografía 
## Véxase tamén 
### Ligazóns externas 
* Páxina da banda
The Murder City Devils

**The Murder City Devils** é unha banda de garage punk estadounidense procedente de Seattle, Washington formada en 1996. Está composta por Spencer Moody, Dann Gallucci, Derek Fudesco, Coady Willis, Nate Manny, Leslie Hardy e Gabe Kerbrat.

## Discografía 
## Notas 
## Véxase tamén 
### Ligazóns externas 
* Páxina oficial
Silverio Cerradelo

**Silverio Cerradelo Gómez**, nado en Ourense en 1964, é un escritor galego.

## Traxectoria 
Licenciado en Veterinaria e Filoloxía Galega na Universidade Autónoma de Barcelona, ten traballado sobre todo con fauna salvaxe. Foi membro dos grupos de teatro universitario galego de Barcelona. Traballou tamén como tradutor, como xornalista (colaboracións na revista *Integral*, en *El Periódico* de Barcelona e en *Vieiros*) e en temas de educación ambiental. Dirixiu o proxecto educativo *Contacontos nos Pireneos e na cordilleira Cantábrica*, para a sensibilización sobre o oso pardo, patrocinado polo WWF/Adena (Fondo Mundial para a Natureza), que durou máis de dous anos. É impulsor do proxecto na rede *A Chave*.

## Obras 
### Literatura infanto-xuvenil 
* *A historia da Bavar e do Kiwi, os osos do hospital de fauna de Vallcalent*, 2001, publicado en catalán, castelán, éuscaro, occitano, aragonés e galego.

### Narrativa 
* *Os paxaros tamén migran ao sur*, 2007, Xerais.

### Traducións 
* *Introducción á fonética: o son na comunicación humana*, de Eugenio Martínez Celdrán, 2002, Galaxia. Con Sabela Labraña.

## Premios 
* Premio Terra de Melide en 2006, por *Os paxaros tamén migran ao sur*.

## Notas
Porno for Pyros

**Porno for Pyros** é unha banda estadounidense de rock alternativo formada no ano 1992 nos Ánxeles (California) tras a separación de Jane's Addiction. O grupo formárono os membros dese grupo Perry Farrell (voces) e Stephen Perkins (batería), xunto con Peter DiStefano (guitarra) e Martyn LeNoble (baixo). O baixista Mike Watt foi membro da banda entre 1995 e 1998, e posteriormente en aparicións únicas nos anos 2020 e 2022.

A banda publicou dous álbums de estudio, *Porno for Pyros* (1993) e ''Good God's Urge'' (1996), antes de entrar en hiato en 1998. e en 2022 Farrell e Perkins reuniron Porno for Pyros para realizar a súa primeira serie de actuacións a grande escala en 24 anos, volvendo a xuntarse a súa formación orixinal.

## Discografía 
## Notas
Luís Celeiro

**Luís Celeiro Álvarez**, nado en Samos o 25 de decembro de 1955, é un xornalista e escritor galego.

## Traxectoria 
Licenciado en Ciencias da Información (rama de Xornalismo) pola Universidade Complutense de Madrid, é doutor en Socioloxía e Ciencia Política, pola Universidade de Santiago de Compostela.

Desenvolveu a súa actividade como xornalista en *A Nosa Terra*, o semanario *Tempo Galego*, correspondente de *Diario 16* en Galicia, colaborador de *La Voz de Galicia*, *El Progreso*, *La Región*, *El Correo Gallego,* *O Correo Galego*, *Diario de Pontevedra*, *Diario de Ferrol*, *Diario de Arousa* e *El Ideal Gallego,* xunto con outra serie de publicacións diarias e semanais. Entre 1991 e 1996 foi xefe do Gabinete do Conselleiro, primeiro, de Relacións Institucionais e, despois, de Cultura. En xuño de 1996 retomou a súa actividade como director de Comunicación da Universidade de Santiago de Compostela. No ano 1997 encargáronlle a dirección da súa publicación xornalística e, en novembro de 1999, a do diario dixital *USC. Xornal electrónico*, o primeiro xornal diario electrónico das universidades do Estado Español. Tamén foi xefe do Gabinete de Comunicación e profesor Asociado na Facultade de Ciencias da Comunicación nesta mesma Universidade. 

Foi presidente do Instituto de Estudos da Comunicación (IECO), é membro do Colexio Profesional de Xornalistas de Galicia, membro da Asociación de Xornalistas de Santiago de Compostela, membro da Asociación Galega de Amigos do Camiño de Santiago (AGACS), vicepresidente da Asociación de Xornalistas e Estudiosos do Camiño de Santiago (APECSA) e académico numerario da Academia Xacobea.

### Obras colectivas 
* *A Comunicación na empresa e na institución*, 2000, Ir Indo.
* *Apuntes sobre a prensa comarcal en Galicia*, 1990.
* *Sucasas*, 1993.
* *Estratexias dos medios locais galegos na fin de século*, 1999.
* *Realidade social galega*, 2000.
## Premios 
* Premio Literario Ánxel Fole, 2002.

## Notas
The Verve

**The Verve** foi unha banda inglesa de rock alternativo formada en Wigan no ano 1990. Fundárona o vocalista Richard Ashcroft, o guitarrista Nick McCabe, o baixista Simon Jones e o batería Peter Salisbury. O guitarrista e teclista Simon Tong uniríase a eles máis tarde na súa primeira reunión. 

Comezou facendo un son psicodélico con influencias do shoegazing e do space rock, e a mediados dos 90 o grupo xa levaba editados varios EPs e tres álbums. O seu éxito comercial chegou en 1997 co seu traballo *Urban Hymns* e o seu sinxelo "Bitter Sweet Symphony". Pouco despois, en abril de 1999, separáronse debido a conflitos internos. A formación orixinal reuniuse en xuño do ano 2007, comezando unha xira e editando o álbum *Forth* en agosto de 2008. No 2009 a banda volvería a separarse.

## Discografía 
## Véxase tamén 
### Ligazóns externas 
* Páxina oficial
The Delgados

**The Delgados** foi unha banda escocesa de indie rock procedente de Hamilton, South Lanarkshire e formada no ano 1994. O grupo estaba composto por Alun Woodward (voces, guitarra), Stewart Henderson (baixo), Paul Savage (batería) e Emma Pollock (voces, guitarra). Separaríase no ano 2005.

## Discografía 
## Véxase tamén 
### Ligazóns externas 
* Páxina oficial
Scream (grupo musical)

**Scream** é unha banda estadounidense de hardcore punk formada en Alexandria, Virginia e asentada na actualidade en Washington, D.C.. Formouse en 1981 e estivo actica ata o ano 1990, realizando posteriormente unha xira en 1993 e un único concerto en 1994. Nesta primeira etapa da súa carreira Scream publicou cinco álbums de estudio.

No ano 2009 a banda reuniuse novamente para realizar varios concertos e en xaneiro de 2012 realizou unha xira por Europa, continuando activa dende entón. En setembro de 2023 o batería Kent Stax morreu de cancro, e en novembro dese ano o grupo lanzou o álbum *DC Special*.

## Discografía 
### Álbums de estudio 
### Álbums ao vivo 
* *Live at Van Hall * - 1988 (Konkurrel Records)
* *Your Choice Live Series Vol.10* - 1990 (Your Choice Records)
* *Live at the Black Cat* - 1998 (Torque Records)
* *Complete Control Recording Sessions* - 2011 (SideOneDummy Records)

### Sinxelos 
* "Walking By Myself/Choke Word" - 1986 (Jungle Hop Records)
* "Mardi Gras/Land Torn Down" - 1990 (DSI Records)

## Notas
Beetlejuice

***Beetlejuice*** é un filme dirixido por Tim Burton que se estreou en 1988. A partir do éxito do filme, realizouse unha serie de animación co mesmo nome.

## Sinopse 
O filme conta a historia dunha parella de casados (interpretada por Alec Baldwin e Geena Davis) que, despois de adquirir unha fermosa casa na zona residencial da cidade, ambos sofren un accidente de coche no que morren, sen eles sospeitalo. Unha nova familia, formada pola excéntrica escultora Delia e o seu apoucado marido Charles, xunto coa súa filla Lidia, merca a casa e as pantasmas vense obrigados a abandonala contra o seu desexo, polo que, tras descubrir a súa nova natureza, piden axuda a Beetlejuice, un desagradable, berrón e falcatrueiro bio exorcista. Beetlejuice é un «exorcista dos vivos», é dicir, axuda ás pantasmas a botar do seu fogar a calquera ser vivo que os poida anoxar.

## Personaxes 
* Michael Keaton como Beetlejuice
* Alec Baldwin como Adam
* Geena Davis como Barbara
* Winona Ryder como Lidia
* Catherine O'Hara como Delia

## Galardóns e nomeamentos 
* 1988: Oscar: Mellor maquillaxe.

## Véxase tamén 
### Outros artigos 
* Beetlejuice (serie de televisión)
Xosé Antón Cascudo

**Xosé Antonio Cascudo Rodríguez**, nado en Guitiriz o 16 de marzo de 1976, é un escritor galego.

## Traxectoria 
Licenciado en Historia da Arte pola Universidade de Santiago de Compostela e Comunicación Audiovisual pola Universidade da Coruña. Máster en Sociedade do Coñecemento e Técnico Superior en Fotografía Artística. Realizou os cursos de doutoramento no Departamento de Filosofía moral e Antropoloxía social da USC onde traballa sobre o cineasta Alexander Sokurov, figura sobre a cal organizou en maio do 2008 o seminario *Alexander Sokurov, a voz solitaria do home*, no Centro Galego de Arte Contemporánea.

No eido cinematográfico realiza a obra de carácter experimental *Ladaíña nº 1 (fendendo)* (2008), como guionista é autor da peza *A realidade máxica* dirixida por María Cordero, e supervisor de *Vikingland* (Xurxo Chirro, 2011). Así mesmo colaborou en labores críticas coa Axencia Audiovisual Galega, coa revista *Audiovisual Galego* e co suplemento cultural *Kalaikia*. No 2014 dirixiu o documental *O Instante Eterno* sobre o poeta galego Xosé María Díaz Castro.

É tamén poeta, mantedor do blog *Ficcionario*, e autor do poemario *Manual do misántropo*, vencedor do 1º Premio do Certame GZ Crea e publicado por Espiral Maior no 2007. Tamén é profesor no instituto IES Xelmirez I de Imaxe e Son.

## Obra literaria 
### Poesía 
* *Manual do misántropo* (2007). Culleredo: Espiral Maior. 72 páxs. ISBN 9788496475502.

### Ensaio 
* *A mística da feminidade en Mad Men* (2023). Vigo: Galaxia. 174 páxs. ISBN 978-84-1176-048-5.

### Obras colectivas 
* *A cidade na poesía galega do século XXI* (2012). Toxosoutos.
* *150 Cantares para Rosalía de Castro* (2015). libro electrónico.

## Cinematografía 
* *A realidade máxica* (2008). Guionista
* *O instante eterno* (2014). Director e guionista
* *Alfa i Omega* (2014). Director e guionista

## Premios 
* Primeiro premio do Certame *GZ crea* de poesía no 2006, por *Manual do misántropo*.
* 2022: Premio Ramón Piñeiro de Ensaio por *A mística da feminidade en Mad Men*.

## Notas 
## Véxase tamén 
### Ligazóns externas 
* Blog: Ficcionario.
Eduardo Sanjurjo de Carricarte

**Eduardo Sanjurjo de Carricarte**, nado na Coruña o 16 de decembro de 1911 e finado na mesma cidade o 14 de febreiro de 1966, foi un avogado e alcalde da cidade da Coruña.
## Traxectoria 
miniatura|esquerda|Placa da Rúa Alcalde Sanjurjo.

Estudou dereito en Valladolid e despois da guerra civil traballou cos alcaldes da Coruña Fernando Álvarez de Sotomayor e José Pérez-Ardá.

Accedeu á alcaldía o 13 de agosto de 1963 e cesou o 20 de decembro de 1965. Durante o seu mandato a cidade tivo unha época de grande expansión e grazas á súa iniciativa o 3 de xullo de 1964 constituíuse o Instituto José Cornide. Foi procurador en Cortes (1961-1964).

Faleceu dous meses despois de deixar a alcaldía, despois de estar internado un tempo na clínica La Rosaleda de Santiago de Compostela.

## Honras 
*Gran Cruz da Orde do Mérito Militar, con distintivo branco en 1964
*Gran Cruz da Orde de Cisneros ao mérito político.

*Medalla de Ouro da Coruña, a título póstumo.

O concello da Coruña deulle o seu nome a unha rúa e a un colexio no barrio de Monte Alto. En 2010 a Comisión pola Recuperación da Memoria Histórica da Coruña denunciou que estas honras debían ser retiradas conforme á Lei de memoria histórica. En 2022 o colexio Sanjurjo de Carricarte pasou a denominarse Torre de Hércules. En 2025 a rúa pasou a levar o nome dos Diplomáticos de Monte-Alto.

## Notas 
## Véxase tamén 
### Bibliografía 
*
Nativo dixital

A expresión **nativo dixital** refírese á persoa que naceu e medrou xa coas tecnoloxías dixitais presentes, como videoxogos, Internet, teléfono móbil, MP3 ou Teléfono intelixente. A expresión foi formulada por Marc Prensky en 2001, no seu artigo "On the Horizon".

As persoas nativas dixitais caracterízanse principalmente por non necesitar do uso de papel nas tarefas co computador. No sentido máis amplo, refírese a persoas nadas a partir da década de 1970 e máis tarde, na Era da Información que tivo inicio entrado o século XX. Este termo teñen sido aplicado en contextos como a educación.

## Véxase tamén 
### Ligazóns externas 
* Digital native
Micoloxía

A **micoloxía** é a ciencia que estuda os fungos. Os micólogos pescudan a Taxonomía, sistemática, morfoloxía, fisioloxía, bioquímica, utilidades, e os efectos benéficos e prexudiciais das especies de fungos, que poden ser parasitos, saprófitos ou decompositores.

## Historia do cultivo de fungos 
A historia do cultivo de cogomelos naceu hai miles de anos en Oriente, os chineses foron os precursores do cultivo de cogomelos para consumilos como alimento e tamén como meneciñaa, xa que moitos teñen interesantes propiedades medicinais, mesmo os máis populares que atopamos na actualidade no supermercado como o champiñón ou os *Pleurotus*, etiquetados por erro en ocasións como “cogomelo de cardo”. Xaponeses e mexicanos tamén foron dos primeiros en cultivar cogomelos, sen métodos científicos e con resultados moi desiguais. A Europa chegou a partir do ano 1600. Os franceses foron os primeiros en cultivar o champiñón no século XVIII e por iso ao *Agaricus bisporus* se lle deu como nome popular *champiñón de París*.

### O cultivo de cogomelos en Galiza 
A Galiza non chegaría o cultivo de cogomelos para consumo masivo até o século pasado, circunstancia na que seguro tivo que ver a micofobia existente en Galiza que se arrastra até a actualidade. Hoxe atopamos cogomelos frescos, secos, en tarro... todo o ano. Cultívanse distintas variedades de *Pleurotus* como: o pleuroto (*P. Ostreatus*), (*Pleurotus Cornucopiae*) (pleuroto escuro), *Pleurotus citrinopileatus* (pleuroto tropical amarelo), *Pleurotus eryngii* (pleuroto de cardo), *Pleurotus pulmonarius*, *Agaricus bisporus* (champiñón común) e incluso variedades en ensaio, menos populares, como *Coprinus comatus* (matacandil) ou *Lepista nuda* (pé azul).[miniatura|[Cogomelos recolleitos en Galiza.|centro]]
## Notas 
## Véxase tamén 
### Ligazóns externas 
* Agrupación Micolóxica de Galicia  
* *The Virtual Library: Mycology*
Francisco Castiñeira

**Francisco Manuel Castiñeira Romar**, nado en Delémont, Suíza o 11 de maio de 1977, é un escritor galego.

## Traxectoria 
Fillo de emigrantes de Laxe. Pasou case toda a súa vida na Coruña, aínda que tamén residiu en Oviedo e en Santiago de Compostela. Ten estudos de Técnico Especialista en Laboratorio. Traballou en institutos de investigación, exercendo agora a súa actividade profesional nun laboratorio xenético en Regensburg, Baviera, Alemaña.

## Obras 
### Narrativa 
* *Seica chove*, 2002, Baía Edicións.
* *Coitelas*, 2004, edición dixital.
* *O cuspe dos poliquetos*, 2004, edición dixital.
* *Podería falar de nubes*, 2012, Redelibros.

### Obras colectivas 
* *Na vangarda*, 2004, Xunta de Galicia.
* *Inventario de nubes e catro contos máis*, 2006, Xunta de Galicia.
* *Premios Pedrón de Ouro. Certame de Narración Breve Modesto R. Figueiredo XXX (2004) e XXXI (2005)*, 2007.
* *Premios Pedrón de Ouro. XXXVI (2010) e XXXVII (2011). Certame de Narración Breve Modesto R. Figueiredo*, 2011, Toxosoutos.
* 

## Premios 
* II Certame *Ágora Conto* no 2001.
* III Certame *Suárez Ferrín* no 2002.
* Certame *Radio France International-Cide Hamete Benengeli* no 2003, por *O cuspe dos Poliquetos*.
* Primeiro premio no II Certame *Lucus Augusti* no 2004, por *Coitelas*.
* Segundo premio no Certame *Na Vangarda de Novos Creadores* da Xunta de Galicia tamén no 2004, por *Batallas que non se libran*.
* Gañador do XXIII Premio Ourense de Contos para a Mocidade no 2006, por *Inventario de nubes*.
* Gañador do *Certame Literario de Narrativa Breve* da Federación de Asociaciones Gallegas da Arxentina no 2011, por *Sobre maletas*.

## Véxase tamén 
### Ligazóns externas 
* Blog do autor
Bandeira de Malaisia

A **bandeira de Malaisia**, coñecida como *Jalur Gemilang* (gloriosas franxas) foi adoptada o 16 de setembro de 1963. O seu deseño é moi semellante á Bandeira dos Estados Unidos, aínda que probablemente non se pretendeu imitala senón lembrar a bandeira da Compañía Británica das Indias Orientais, na que parece que tamén se inspirou a norteamericana.

## Deseño 
miniatura|dereita|Bandeira de Malaisia.
A bandeira malaia conta con franxas horizontais do mesmo tamaño de cor vermella e branco e un cuadrante de cor azul no cantón. As franxas vermellas e brancas suman catorce e simbolizan o trece estados federados malayos e a federación malaya. No cantón aparecen un crecente (lúa crecente), un símbolo islámico, e unha estrela de catorce puntas que representa, como as franxas, os estados malayos e a federación que forman.

Tanto o crecente como a estrela son de cor amarela, símbolo da monarquía de Malaisia e figuran na parte superior do escudo de armas nacional. O 31 de agosto de 1997, o primeiro ministro Mahathir bin Mohamad aprobou a concesión á bandeira dun nome, *Jalur Gemilang*, "*Gloriosas Franxas*".

centro|miniatura|350px|Construción da bandeira.

### Outras bandeiras 

Ficheiro:Flag of the Malaysian Army.svg|20px Armada
Ficheiro:Air Force Ensign of Malaysia.svg|20px Forzas aéreas
Ficheiro:Civil Ensign of Malaysia.svg|20px Mariña mercante
Ficheiro:Naval Ensign of Malaysia.svg|20px Naval
Ficheiro:Flag of the Supreme Head of Malaysia.svg|Xefe de Estado
Ficheiro:Flag of the Malaysian Maritime Enforcement Agency.svg|APMM

## Bandeiras históricas 

Ficheiro:Flag of the British East India Company (1707).svg|Compañía Británica das Indias Orientais (1707)
Ficheiro:Flag of the Federated Malay States (1895 - 1946).svg|Estados Malaios F.(1895-1946)
Ficheiro:Flag of Malaya (1950–1963).svg|Federación Malaia(1950-1963)
Ficheiro:Flag of Malaysia.svg|Malaisia(dende 1963)

## Véxase tamén 
### Ligazóns externas 
*
Galería de imaxes de cogomelos de Galicia

**Galería de imaxes** de cogomelos de Galicia.

## Cogomelos 

Ficheiro:Dried mushrooms.jpg|Cogomelos secos
Ficheiro:Flammulina velutipes 04.jpg|Cogomelo de pé aveludado (*Flammulina velutipes*)
Ficheiro:Champignons 1 -VTdJ.JPG|Cogomelo de árbore non identificado
Ficheiro:Amanita muscaria 01.jpg|Rebentabois (*Amanita muscaria*)
Ficheiro:Rebentabois_III.jpg|Rebentabois (*Amanita muscaria*)
Ficheiro:Rebentabois_II.jpg|Rebentabois (*Amanita muscaria*)
Ficheiro:Rebentabois.jpg|Rebentabois (*Amanita muscaria*)
Ficheiro:Nematoloma fasciculare 1.jpg|Hifoloma de lamelas verdes (*Nematoloma fasciculare* )
Ficheiro:Macrolepiota procera 3.jpg|Zarrota (*Macrolepiota procera*)
Ficheiro:Macrolepiota_procera_I.jpg|Zarrota (*Macrolepiota procera*) xuvenil, aínda sen abrir o sombreiro.
Ficheiro:Coprinus 1-2.jpg|Matacandil (*Coprinus comatus*)
Ficheiro:Coprinus, Lugo.jpg|Matacandil (*Coprinus* spp.), Lugo
Ficheiro:Lepista_nuda_I.jpg|Pé azul (*Lepista nuda*)
Ficheiro:Scleroderma_citrinum_I.jpg|Feixó do demo (*Scleroderma citrinum*)
Ficheiro:Scleroderma_citrinum_II.jpg|Feixó do demo (*Scleroderma citrinum*)
Ficheiro:Llaccaria_Amethystina,Amanita_Citrina.jpg|Ametista impostora (*Laccaria amethystina*) e francesiña (*Amanita citrina*)
Ficheiro:Amanita_citrina_I.jpg|Ametista impostora (*Laccaria amethystina*) e francesiña (*Amanita citrina*)
Ficheiro:Amanita_gemmata 2011.jpg|Cacaforra dourada (*Amanita gemmata*)
Ficheiro:Amanita_gemmata_II.jpg|Cacaforra dourada (*Amanita gemmata*)
Ficheiro:Amanita_rubescens_I.jpg|Cacaforra viñosa (*Amanita rubescens*)
Ficheiro:Phalus_impudicus_I.jpg|Carallán (*Phalus impudicus*)
Ficheiro:Lycoperdon_Perlatum.jpg|Peido de lobo (*Lycoperdon perlatum*)
Ficheiro:Cyathus_striatus_I.jpg|Niño de paxaro estriado (*Cyathus striatus*)

## Véxase tamén 
### Outros artigos 
*Galería de imaxes de Galicia
*Galería de imaxes da flora de Galicia
*Galería de imaxes de flores de Galicia
*Galería de imaxes de follas de Galicia
Antonio Balboa Salgado

**Antonio Balboa Salgado**, nado en Verín en 1966, é un historiador galego.

## Traxectoria 
Estudou Historia na Universidade de Santiago de Compostela, e acadou o premio extraordinario de licenciatura. Acadou o doutoramento, especializándose na Idade Antiga de Galicia. Realizou investigacións en Alemaña como bolseiro do Deutscher Akademischer Austauschdienst, Austria como bolseiro do Österreichische Austauschdienst, Francia e Italia.

De 1991 a 1993 foi o presidente da Asociación Galega de Historiadores. Foi codirector de Edicións Lóstrego entre 2000 e 2013, cando pechou.

Defende un celtismo crítico que concibe a Galicia influída por unha cultura céltica conectada co marco atlántico.

## Obras 
**Gallaecia nas fontes clásicas* (Universidade de Santiago de Compostela, 1996)
**A raíña Lupa. As orixes pagás de Santiago* (Edicións Lóstrego, 2005)
**As cidades asolagadas. As augas e o Alén en Galicia* (Editorial Toxosoutos, 2006)
**A Galicia Celta* (Edicións Lóstrego, 2007)

## Recoñecementos
*Premio Taboada Chivite por *Gallaecia nas fontes clásicas* (1993)
*Premio Manuel Murguía de Ensaio por *A Raíña Lupa. As orixes pagás de Santiago* (2004)

## Notas
The Raconteurs

**The Raconteurs** (tamén coñecidos como **The Saboteurs** en Australia) é un supergrupo de rock alternativo procedente de Detroit, Míchigan. Está composta por Jack White (de The White Stripes e The Dead Weather), Brendan Benson, Jack Lawrence (de The Greenhornes, Blanche e The Dead Weather) e Patrick Keeler (tamén de The Greenhornes).

## Discografía 
## Véxase tamén 
### Ligazóns externas 
* Páxina oficial
Escudo da República Checa

O **escudo da República Checa** (en checo: *Státní znak České republiky*) une os brasóns do tres territorios históricos que conforman a actual República Checa.

## Deseño 
É un escudo acuartelado, no primeiro e cuarto cuartel de goles un león rampante de prata, armado, lampasado e coroado de ouro, que simboliza a Bohemia. No segundo de azur, unha aguia axadrezada de goles e prata, armada e coroada de ouro, que representa a Moravia; e no terceiro, de ouro, unha aguia de sabre armada de goles, coroada de ouro e cargada cun crecente de prata terminado en tres cruces do mesmo metal, que é o escudo dunha parte de Silesia. Este escudo é coñecido como escudo grande. O pequeno (cun único campo) é o de Bohemia, que actualmente non é, oficialmente, o escudo nacional.

Ficheiro:Small coat of arms of the Czech Republic.svg|Bohemia*Escudo pequeno*
Ficheiro:Znak Moravy.svg|Moravia
Ficheiro:Znak Slezska.svg|Silesia

## Véxase tamén 
### Outros artigos 
* Bandeira da República Checa
Bande, Bande, Bande

**Bande** é unha vila da parroquia de Bande, no concello ourensán de Bande na comarca da Baixa Limia. Segundo o IGE en 2010 tiña 728 habitantes (385 homes e 403 mulleres), o que supón a perda de habitantes con respecto a 2009.

É a capital do concello, ao que dá nome.

## Lugares e parroquias
### Lugares de Bande
### Parroquias de Bande
The Raincoats

**The Raincoats** é unha banda inglesa de post-punk, formada no ano 1977 en Londres por Ana da Silva (voces, guitarra) e Gina Birch (voces, baixo) cando eran estudantes no Hornsey College of Art. O grupo separouse en 1984 pero reuniríase novamente no ano 1993.

## Discografía 
### Álbums de estudio 
### EPs 
* *Animal Rhapsody* - 1983
* *Extended Play* - 1994

## Véxase tamén 
### Ligazóns externas 
* Páxina oficial
Agustín Rajoy Feijoo

**Agustín Rajoy Feijóo**, nado en Santiago de Compostela o 29 de febreiro de 1956, é un economista e político galego.

## Traxectoria
Licenciado en Económicas e Empresarais pola Universidade de Santiago de Compostela e traballa como profesor asociado da Universidade de León. En 2011 formou parte da candidatura do PP á alcaldía de León.

## Vida persoal
É curmán directo do dirixente popular Mariano Rajoy.

## Notas
Áine

:*Para os medicamentoS AINE ver:** Antiinflamatorio non esteroideo***

**Áine** é unha deusa do ceo na mitoloxía celta e a raíña das fadas na irlandesa.

## Características 
Como deidade, viaxa polo espazo e é filla do deus do mar Manannán. É unha deusa da fertilidade e na súa honra era celebrabada a festa da noite de verán, que despois se transformaría na festa de San Xoán.

Ás veces é confundida con Morrigan ou con Dana.

Segundo a lenda dos reis de Munster, estes descenden dela.

«Aynia», a máis poderosa fada do Ulster segundo a tradición, pode ser unha variante da deusa.

## Notas 
## Véxase tamén 
### Outros artigos 
* Aine
### Bibliografía 
* Sainero, Ramón, Diccionario Akal de Mitología celta. Ediciones Akal, S.A., 1999. Páxina 147. ISBN 84-460-0936-6 
* Markale, Jean, Pequeño diccionario de mitología céltica. Jose J. de Olañeta, 2000. Páxina 2. ISBN 84-7651-868-4 
* Ellis, Peter Berresford, *Dictionary of Celtic Mythology*(Oxford Paperback Reference), Oxford University Press, (1994): ISBN 0-19-508961-8 
* MacKillop, James. *Dictionary of Celtic Mythology*. Oxford: Oxford University Press, 1998. ISBN 0-19-280120-1. 
* O hOgain, Daithi "Myth, Legend and Romance: An Encyclopedia of the Irish Folk Tradition" Prentice Hall Press, (1991) : ISBN 0-13-275959-4 (the only dictionary/encyclopedia with source references for every entry) 
* Wood, Juliette, *The Celts: Life, Myth, and Art*, Thorsons Publishers (2002): ISBN 0-00-764059-5 

### Ligazóns externas 
* Celtic Gods and their Associates 
* Proto-Celtic ? English lexicon
Rota

**Rota** pode referirse a:

***illa Rota**, nas illas Marianas.
***Rota**, cidade andaluza da provincia de Cádiz;
Vosego

**Vosego** (ás veces **Vosago** ou **Vosacio**, nas fontes latinas, *Vosegus*) orixinariamente foi un deus celta da caza e o bosque.

## Características 
Nalgúns artefactos, Vosego aparece cun arco e escudo, acompañado por un can. O centro da rexión onde se veneraba a Vosego estaba ao redor do Donon. No cume do outeiro había un templo dedicado a Vosego.

Máis tarde, na relixión galorromana, Vosego era unha deidade tutelar dos Vosgos, na Galia oriental. O seu nome está testemuñado en ao redor de cinco inscricións de Alemaña occidental e Francia oriental, dúas veces na forma *Vosego Silv(estri)* e unha como *Merc(urio) Vos(ego)*.

## Notas
Good Riddance

**Good Riddance** foi unha banda de punk rock estadounidense procedente de Santa Cruz (California). O grupo formouse no ano 1986 e separaríase no 2007, despois de editar sete álbums de estudio a través do selo Fat Wreck Chords. Liderada polo vocalista Russ Rankin, nela tamén estaban o guitarrista Luke Pabich, o baixista Chuck Platt e o batería Sean "SC" Sellers. O seu son estaba influenciado pola escena hardcore punk e a banda foi coñecida por combinar punk rock rápido e melodías pegadizas. As letras van dende a protesta política e a análise crítica da sociedade estadounidense ata a loita persoal e a alienación.

## Discografía 
* *For God and Country* - 1995
* *A Comprehensive Guide to Moderne Rebellion* - 1996
* *Ballads from the Revolution* - 1998
* *Operation Phoenix* - 1999
* *Symptoms of a Leveling Spirit* - 2001
* *Bound by Ties of Blood and Affection* - 2003
* *My Republic* - 2006
Ashes Divide

**Ashes Divide** (escrito como ASHES dIVIDE) é unha banda estadounidense de rock alternativo formada polo guitarrista de A Perfect Circle Billy Howerdel, que é o seu principal compositor, produtor e vocalista.

## Discografía 
* ''Keep Telling Myself It's Alright'' - 2008
Young Fresh Fellows

**Young Fresh Fellows** é unha banda estadounidense de rock alternativo formada no ano 1981 en Seattle, Washington por Scott McCaughey e Chuck Carroll. Tad Hutchison, o curmá de Chuck Carroll, uniuse ao grupo para a gravación do seu álbum de estrea en 1983.

O seu primeiro álbum foi *The Fabulous Sounds of the Pacific Northwest* (1984), despois do cal Jim Sangster se uniu a eles como baixista e McCaughey pasouse do baixo á guitarra. Carroll deixou a banda en 1988, e foi substituído por Kurt Bloch de The Fastbacks.

O tema "Amy Grant", unha canción cómica sobre a música cristiá contemporánea e a artista pop Amy Grant, aparecida no seu álbum *The Men Who Loved Music*, foi un éxito nas radios universitarias e é probablemente o seu tema máis coñecido.

A banda continua xunta, a pesar de que despois do álbum de 1996 *A Tribute To Music* non volvesen a editar material novo ata *Because We Hate You* (2001), un traballo compartido co outro grupo de McCaughey, The Minus 5. McCaughey centrouse máis en The Minus 5 dende entón, mentres que Bloch e Sangster formaron o grupo Sgt. Major, e Hutchison traballa máis no deseño e as artes visuais, ademais de actuar e gravar como Chris & Tad con Chris Ballew de The Presidents of the United States of America. Porén, os Fellows editaron *I Think This Is* no ano 2009 e comezaron unha xira por España no mes de outubro.

O 27 de setembro de 2010 visitarían Santiago de Compostela como abreconcertos de Mudhoney nun concerto celebrado na Sala Capitol.

## Discografía 
### Álbums
Lurtz

**Lurtz** é un personaxe de ficción do filme *The Lord of the Rings: The Fellowship of the Ring* aínda que o nome do personaxe non se menciona en todo o filme, pero coñécese polos créditos do peche. É o capitán dos Uruk-hai encargados de atacar á Irmandade en Amon Hen e recuperar o Anel Único. Mata a Boromir ó final do filme. Este personaxe non aparece na novela de J. R. R. Tolkien, xa que é unha incorporación dos guionistas do filme. Na novela, Boromir morre por múltiples feridas de arqueiros orcos anónimos.

## Na película 
Nada máis nacer da lama da que xorden os Uruk-hai na película, en Isengarda, asasina ó orco que o axudaba a saír, e por iso é ascendido a capitán. As súas armas son unha espada de orco e un escudo, ademais dun arco e armadura pesada.

Dirixía un pequeno exército, que atacou á Irmandade en Amon Hen. Moitos orcos foron aniquilados por Aragorn, Legolas e Gimli; pero noutro punto da batalla disparou tres frechas contra Boromir e matouno, pero foi decapitado por Aragorn, que acudira á chamada do corno de Vorondil.

## Interpretación 
O personaxe de Lurtz é interpretado por Lawrence Makoare, o cal tamén interpreta a Gothmog (orco) no terceiro filme da triloxía *The Lord of the Rings: The Return of the King*. Tamén presta a súa voz ó xefe dos Nazgûl.
Kde domov můj?

**Kde domov můj** (do checo: *Onde esta o meu lar*) é o himno nacional da República Checa. Tamén o foi de Checoslovaquia, a cal formaba a primeira parte do himno checoslovaco, xunto co himno eslovaco que formaba a segunda parte.

A música foi feita polo compositor František Škroup e a letra escrita por Josef Kajetán Tyl como parte da comedia *Fidlovačka aneb Žádný hněv a žádná rvačka*. Foi escoitada por primeira vez no Stavovské divadlo de Praga o 21 de decembro de 1834.

Aínda que orixinalmente foi máis longa, só se tomaron as dúas primeiras estrofas, sendo o resto esquecido. A súa letra describe poeticamente as belezas da paisaxe checa coas súas fragas, regatos e xardíns en flor. Segundo a letra a paisaxe parece un paraíso terreal. Polo seu carácter emotivo, o himno nacional checo difire dos acordes marciais da maioría dos himnos nacionais.

## Letra 
### Orixinal en checo 
:Kde domov můj, kde domov můj.
:Voda hučí po lučinách,
:bory šumí po skalinách,
:v sadě skví se jara květ,
:zemský ráj to na pohled,
:A to je ta krásná země,
:země česká, domov můj,
:země česká, domov můj.

:Kde domov můj kde domov můj.
:V kraji znáš-li bohumilém
:duše útlé v těle čilém
:mysl jasnou vznik a zdar
:a tu sílu vzdoru zmar
:to je Čechů slavné plémě
:mezi Čechy domov můj
:mezi Čechy domov můj!

### Tradución ao galego 
:Onde está o meu lar, onde está o meu lar,
:a auga rumorea nas pradeiras, 
:nos piñeirais murmuran polas ladeiras,
:na horta brilla a flor primaveral,
:como deleite do paraíso terreal,
:esa é preciosa terra,
:terra checa, meu lar,
:terra checa, meu lar.

:Onde está o meu lar, onde está o meu lar,
:se, na terra celestial, que xunta 
:de grácil alma nun corpo vivaz
:claro pensamento, a orixe e prosperidade 
:e a forza malia as derrotas 
:son os checos, célebre estirpe.
:Entre os checos está o meu lar!
:Entre os checos está o meu lar!

## Véxase tamén 
### Ligazóns externas 
*Nova versión (mp3)
*Gravación oficial de 2008
Economía de Guinea-Bissau

Un dos países máis pobres do mundo, a economía legal de Guinea-Bissau depende principalmente da agropecuaria e da pesca, pero o narcotráfico é probablemente o tipo de comercio máis rendible.

## Notas
Minor Threat

**Minor Threat** foi unha banda estadounidense de hardcore punk formada en Washington, D.C. no ano 1980 polo vocalista Ian MacKaye e o batería Jeff Nelson. MacKaye e Nelson tocaran en varios grupos xuntos, e recrutaron ao baixista Brian Baker e ao guitarrista Lyle Preslar para formar Minor Threat. En 1982 uniuse Steve Hansgen, engargándose do baixo, mentres que Baker pasou a converterse no segundo guitarrista.

A banda tivo unha curta vida, separándose en 1983, pero foi moi influente na escena hardcore punk. A súa canción "Straight Edge" converteuse na base do posterior movemento *straight edge*, mentres que a banda adoitaba profesar os seus propios ideais "straight edge".

Xunto coa tamén banda de hardcore punk de Washington, D.C. Bad Brains e a californiana Black Flag, Minor Threat estableceu o estándar para moitos grupos do xénero dos anos 80 e os anos 90. Todos os traballos de Minor Threat foron editados polo propio selo de Ian MacKaye e Jeff Nelson, Dischord Records. O EP *Minor Threat* e o seu único álbum *Out of Step* recibiron un gran número de eloxios e cítanse como fitos do xénero hardcore punk.

## Discografía 
### Álbums de estudio 
### Recompilatorios 
* *Minor Threat* - 1984 (Dischord Records)
* *Complete Discography* - 1989 (Dischord Records)